108 



de sidste Dage af Oktober, og samtidig kom her et Træk af Rør- 

 høge (Circiis æriiginosiis) , hvoraf 2 bleve skudte. I November 

 var her et stort Træk af Vinterm usvaagen (Biiteo lagopus); 

 nogle Stykker holde sig her endnu. De sidste Dage have bragt 

 et lille Træk af Perleugler (Ny dale fiinerea), hvoraf nogle bleve 

 skudte; den er ret sjælden her, dog set for en Del Aar siden, 

 den Gang talrigere end i Aar. 



Lindesbjerghus pr. Aakirkeby, 2 December 1907. 



L. JENSEN TUSCH. 



VINTERMUSVAAGEN (Biiteo lagopus) træffes hver Vinter en- 

 keltvis i Haslevegnen, men iaar har der i November været en 

 større Indvandring; 6 Gange i Maanedens Løb saa jeg paa for- 

 skellige Steder en eller to, en enkelt endnu i December; et saa 

 stort Tal har der ikke været her paa Egnen siden Efteraaret 1904, 

 da der i Slutningen af September og Begyndelsen af Oktober gik 

 et betydeligt Træk herover, og en Del sloge sig ned for nogen Tid. 



Haslev, 26 December 1907. O. HELMS. 



LOMMER I SILKEBORGSØERNE. Den 27 Januar skød jeg 

 en ung Sortstrubet Lom (Colymbus arcticus) i Silkeborg Langsø' 

 At det var en C. arcticus, tydede Længden, 70 Ctm., samt Næbbets 

 Form paa. Overnæbbet er hos denne Art svagt buet nedefter, 

 medens det hos den almindelige Rødst rubede Lom (C. septen- 

 trionalis) snarere er buet opefter. Farven paa Ryggen er sort 

 graabrun med ganske svage gulligbrune Pletter paa Spidsen af 

 Rygfjerene. Den rødstrubede Lom naar vel næppe nogensinde 

 en Længde af 70 Ctm., og den er vel endnu paa denne Aarstid 

 forsynet med de karakteristiske hvide Pletter paa Ryggen. 



At Lommer, følgende Gudenaaen, kommer herind beviser to 

 Eksemplarer af den rødstrubede Lom, som ere blevne skudte 

 ved Sminge Sø Nordøst for Silkeborg ved Gudenaaen, den ene 

 i December 1907, den anden i Vinteren 1906 — 7, og som befinde 

 sig hos Konservator Aabo-Sørensen her. 



Colymbus arcticus er hovedsagelig en Østersø Fugl, som ifølge 

 Naumann ogsaa findes ynglende i Søerne i Øst- og Vestpreussen. 

 Det er altsaa snarest den sydligste af de her forekommende 3 Arter 

 og bærer derfor med Urette Navnet Polarlom. 



Silkeborg, 6 Februar 1908. H. GODSKE NIELSEN. 



